### NN 121/2024 (19.10.2024.), Pravilnik o izmjenama i dopunama Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2023

Na temelju članka 38. stavka 11., članka 41. stavka 11. i članka 45. stavka 6. Zakona o mirovinskim osiguravajućim društvima (»Narodne novine« broj 22/14, 29/18, 115/18 i 156/23), Hrvatska agencija za nadzor financijskih usluga na sjednici Upravnog vijeća održanoj 16. listopada 2024. godine donijela je

PRAVILNIK

O IZMJENAMA I DOPUNAMA PRAVILNIKA O UVJETIMA ZA OBAVLJANJE FUNKCIJE ČLANA UPRAVE I ČLANA NADZORNOG ODBORA MIROVINSKOG OSIGURAVAJUĆEG DRUŠTVA

Članak 1.

U Pravilniku o uvjetima za obavljanje funkcije člana uprave i člana nadzornog odbora mirovinskog osiguravajućeg društva (»Narodne novine« br. 121/19) u članku 1. stavku 1. točke 2. i 3. mijenjaju se i glase:

»2. sadržaj zahtjeva iz članka 41. stavka 2. Zakona i dokumentaciju kojom se dokazuje ispunjavanje uvjeta iz članka 38. Zakona, sadržaj programa vođenja poslova Društva, te kriterije za ocjenjivanje programa i kandidata za člana uprave Društva koji predstavlja program,

3. uvjete iz članka 45. Zakona za obavljanje funkcije člana nadzornog odbora Društva, odnosno za izdavanje odobrenja za obavljanje funkcije člana nadzornog odbora Društva, sadržaj zahtjeva iz članka 45.a Zakona te dokumentaciju koja se prilaže zahtjevu za izdavanje odobrenja za obavljanje funkcije člana nadzornog odbora Društva«.

Iz točke 3. dodaje se zarez i nova točka 4. koja glasi:

»4. opravdane razloge zbog kojih Hanfa može izdati odobrenje za obavljanje funkcije člana uprave Društva za razdoblje koje je kraće od navedenog u zahtjevu«.

Članak 2.

U članku 2. stavku 1. iza brojke: »38.,« dodaje se riječ: »člankom«.

U stavku 2. iza riječi: »mora« dodaje se zarez i riječi: »između ostalih propisanih uvjeta,«.

Članak 3.

U članku 3. stavku 1. riječi: ima stručnost« zamjenjuju se riječima: »se smatra stručnim«.

U stavku 2. riječi: »stavka 1. točke b.« zamjenjuju se riječima: »stavka 1. točke 1. podtočke b.«.

U stavku 3. iza brojke: »1.« dodaju se riječ i brojka: »točke 2.«.

Članak 4.

U članku 4. stavak 1. mijenja se i glasi:

»(1) Dobar ugled i integritet propisan člankom 38. stavkom 1. točkama 2. do 10. Zakona ima kandidat u odnosu na kojeg ne postoje okolnosti koje dovode u sumnju dobar ugled kandidata te koji:

1. nije pravomoćno osuđen za prekršaj ili kazneno djelo iz članka 24. stavka 1. točke 7. Zakona

2. nije suradnik osobe pravomoćno osuđene za kazneno djelo iz članka 24. stavka 1. točke 7. Zakona

3. nije u sukobu interesa u odnosu na Društvo, dioničare, članove nadzornog odbora, nositelje ključnih funkcija i više rukovodstvo Društva.«.

U stavku 2. točki 4. riječ: »koje« briše se.

Točke 5. i 7. brišu se.

Dosadašnje točke 6., 8. i 9. sada postaju 5., 6. i 7.

U stavku 4. riječ i brojka: »do 6« zamjenjuju se riječju i brojkom: »i 5«.

U stavku 6. brojka: »8.« zamjenjuje se brojkom: »6.«, a brojka: »9.« zamjenjuje se brojkom: »7.«.

Članak 5.

U članku 5. stavku 3. točki 4. ispred riječi: »preslika« dodaje se riječ: »ovjerena«.

Iza točke 13. dodaje se nova točka 14. koja glasi:

»14. uvjerenje da se protiv kandidata ne vodi kazneni odnosno prekršajni postupak, koje nije starije od 3 mjeseca, kada je primjenjivo,«.

Dosadašnje točke 14. i 15. sada postaju točke 15. i 16.

Članak 6.

U članku 7. iza stavka 4. dodaje se stavak 5. koji glasi:

»(5) Hanfa može izdati odobrenje za obavljanje funkcije člana uprave Društva za mandat kraći od zahtijevanog u slučaju:

1. kada se kandidat prvi put kandidira za člana uprave, a na predstavljanju programa nije u dovoljnoj mjeri pokazao kako raspolaže stručnim znanjem o poslovnim procesima Društva, ali se procjenjuje kako će isto kroz dogledno vrijeme iskustveno steći,

2. kada se kandidat kandidira za novo mandatno razdoblje u istom Društvu, a za vrijeme prethodnog mandata su protiv Društva izrečene nadzorne mjere po kojima Društvo još nije u cijelosti postupilo i rokovi u kojima je Društvo iste dužno otkloniti još nisu istekli, a postupanje po dosadašnjim mjerama ukazuje na potrebno pojačano praćenje Društva,

3. kada se kandidat kandidira za novo mandatno razdoblje u istom Društvu, a Društvo opetovano ima poteškoća s održavanjem adekvatnosti kapitala,

4. ako iz nalaza i informacija iz postupaka nadzora koji provodi Hanfa ili drugo nadzorno tijelo proizlaze nepravilnosti ili nedosljednosti koje utječu na stabilnost i funkcioniranje Društva, a odnose se na upravljačke strukture Društva, ispunjavanje organizacijskih zahtjeva ili uspostavu kontrolnih funkcija, a radi kojih je potrebno pojačano praćenje Društva u ispunjavanju regulatornih zahtjeva,

5. ako iz podataka kojima Hanfa raspolaže proizlazi neurednost i nedosljednost po propisanim obvezama u obavještavanju Hanfe od strane Društva,

6. kada se kandidat kandidira za novo mandatno razdoblje u istom Društvu, a za prethodno mandatno razdoblje nisu ostvarene ključne točke programa vođenja poslova Društva, a nisu prezentirani objektivni razlozi za njihovo neostvarivanje,

7. ako su u odnosu na kandidata ili Društvo u tijeku postupci odlučivanja o izdavanju odobrenja ili suglasnosti po drugim zakonskim osnovama, a koji mogu biti od utjecaja na odluku o trajanju mandata,

8. ako u odnosu na kandidata ili Društvo postoje druge okolnosti koje mogu utjecati na odluku o izdavanju odobrenja za mandat kraći od zahtijevanog.«.

Članak 7.

U članku 9. iza riječi i brojke: »stavka 1.« dodaju se riječ i brojka: »točke 1.«.

Članak 8.

Naslov iznad članka 10. mijenja se i glasi:

»Zahtjev za izdavanje odobrenja za obavljanje funkcije člana nadzornog odbora«.

Članak 10. mijenja se i glasi:

»Članak 10.

(1) Zahtjev za izdavanje odobrenja za obavljanje funkcije člana nadzornog odbora podnosi Društvo, a u slučaju osnivanja novog Društva, njegovi osnivači, na obrascu iz Priloga 1. ovoga Pravilnika, pisanim ili elektroničkim putem, u skladu s uputama koje Hanfa objavljuje na svojoj internetskoj stranici.

(2) Zahtjev iz stavka 1. ovoga članka mora sadržavati obrazloženu odluku o izboru kandidata te predloženo trajanje mandata.

(3) Uz obrazac zahtjeva iz Priloga 1. ovoga Pravilnika dostavljaju se, kada je primjenjivo, sljedeći prilozi:

1. odluka o imenovanju izabranog kandidata za člana nadzornog odbora uvjetovana pribavljanjem odobrenja Hanfe odnosno odluka o izboru kandidata za člana nadzornog odbora,

2. rezultati procjene primjerenosti koju je provelo Društvo s obrazloženjem i podacima o osobama koje su provele procjenu stručnosti i primjerenosti,

3. preslika osobne iskaznice ili putovnice, odnosno za stranog državljanina ovjerena presliku osobne iskaznice ili putne isprave izdane u skladu s odredbama zakona koji uređuje status stranaca,

4. ovjerenu presliku dokaza o završenom propisanom stupnju obrazovanja, a u slučaju inozemne isprave (diplome) dostavlja se i dokument o priznavanju inozemne visokoškolske kvalifikacije u svrhu zapošljavanja ili nastavka obrazovanja izdan od strane nadležnog tijela u Republici Hrvatskoj,

5. odgovarajuća isprava kojom dokazuje svoj radni staž,

6. potvrde poslodavaca o relevantnom radnom iskustvu za kandidata koji u trenutku podnošenja zahtjeva ne obnaša funkciju člana uprave ili nadzornog odbora (tvrtka društva, razdoblje rada, opis poslova i dužnosti, naziv funkcije/radnog mjesta),

7. popis suradnika kandidata u smislu članka 3. točke 35. Zakona koji sadrži podatke o imenu i prezimenu suradnika, OIB-u, rođenom prezimenu, spolu, državljanstvu, imenu i prezimenu oca i majke, datumu rođenja, mjestu i državi rođenja, adresi prebivališta i presliku osobne iskaznice ili putovnice suradnika te dokaz za svakog suradnika koji je strani državljanin da nije pravomoćno osuđen za kaznena djela iz članka 24. stavka 1. točke 7. Zakona,

8. izjava Društva o nepostojanju sukoba interesa u odnosu na Društvo, dioničare, druge članove nadzornog odbora, nositelje ključnih funkcija i više rukovodstvo Društva,

9. ispunjen Upitnik iz Priloga 2. ovog Pravilnika, s potpisom kandidata za člana nadzornog odbora Društva ovjerenim kod javnog bilježnika, ne stariji od mjesec dana,

10. Izjava kandidata iz Priloga 3. ovog Pravilnika, s potpisom kandidata za člana nadzornog odbora Društva ovjerenim kod javnog bilježnika, ne stariji od mjesec dana,

11. uvjerenje da se protiv kandidata ne vodi kazneni odnosno prekršajni postupak, koje nije starije od 3 mjeseca, kada je primjenjivo,

12. dokaz o plaćenoj naknadi koja se plaća uz zahtjev za izdavanje odobrenja za obavljanje funkcije člana nadzornog odbora Društva propisana aktom Hanfe o vrsti i visini naknada, kada je primjenjivo,

13. ostala dokumentacija kojom se dokazuje ispunjavanje uvjeta iz Zakona i ovoga Pravilnika.

(4) Kada se ista osoba ponovno imenuje u nadzorni odbor istog Društva, zahtjevu nije potrebno priložiti dokaze iz točke 4., 5. i 6. stavka 3. ovoga članka, kao i druge dokumente kojima Hanfa već raspolaže, pod uvjetom da se isti mogu upotrijebiti kao dokazno sredstvo u novom postupku.

(5) Zahtjev iz stavka 1. ovoga članka podnosi se u roku koji je propisan člankom 45.a stavkom 7. Zakona.«.

Članak 9.

(1) Zahtjev za izdavanje odobrenja za obavljanje funkcije člana uprave mirovinskog osiguravajućeg društva koji čini Prilog 1. Pravilnika zamjenjuje se Zahtjevom za izdavanje odobrenja za obavljanje funkcije člana uprave/člana nadzornog odbora mirovinskog osiguravajućeg društva koji čini Prilog 1. ovog Pravilnika i njegov je sastavni dio.

(2) Upitnik za kandidata za člana uprave i člana nadzornog odbora mirovinskog osiguravajućeg društva koji čini Prilog 2. Pravilnika zamjenjuje se novim Upitnikom za kandidata za člana uprave i člana nadzornog odbora mirovinskog osiguravajućeg društva koji čini Prilog 2. ovog Pravilnika i njegov je sastavni dio.

Članak 10.

(1) Svi postupci povodom zahtjeva za izdavanje odobrenja za obavljanje funkcije člana uprave Društva, a koji nisu dovršeni do stupanja na snagu ovog Pravilnika, dovršit će se u skladu s odredbama Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva (»Narodne novine« broj 121/19).

(2) Svi postupci u predmetima provjere ispunjavanja uvjeta za kandidate za članove nadzornog odbora Društva, a koji nisu dovršeni do stupanja na snagu ovog Pravilnika, dovršit će se u skladu s odredbama Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva (»Narodne novine« broj 121/19).

(3) Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-11/01
 Urbroj: 326-01-70-72-24-2
 Zagreb, 16. listopada 2024.

Predsjednik
 Upravnog vijeća
 dr. sc. Ante Žigman, v. r.

PRILOG 1.

ZAHTJEV
 ZA IZDAVANJE ODOBRENJA ZA OBAVLJANJE FUNKCIJE ČLANA UPRAVE/ČLANA NADZORNOG ODBORA MIROVINSKOG OSIGURAVAJUĆEG DRUŠTVA

1. Podaci o Društvu:

Društvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Zahtjev se podnosi radi izdavanja odobrenja za imenovanje na funkciju:

☐ člana uprave

☐ člana nadzornog odbora

3. Podaci o osobi za koju se zahtjev podnosi:

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i mjesto rođenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prebivalište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Funkcija i nadležnosti za koje se kandidat namjerava imenovati (za člana uprave):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Predloženo trajanje mandata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Bitni razlozi koji su utjecali na podnošenje zahtjeva i ciljevi koji se žele postići imenovanjem kandidata u upravu Društva (za člana uprave):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Obrazloženje odluke o odabiru kandidata:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_

Ime i prezime ovlaštene osobe podnositelja zahtjeva: \_\_\_\_\_\_\_\_\_\_

(U prilogu ovog Zahtjeva dostavlja se dokumentacija propisana člankom 5. stavkom 3. za kandidata za člana uprave Društva odnosno člankom 10. stavkom 3. ovog Pravilnika za kandidata za člana nadzornog odbora Društva.)

PRILOG 2.

UPITNIK
 ZA KANDIDATA ZA ČLANA UPRAVE I ČLANA NADZORNOG ODBORA MIROVINSKOG OSIGURAVAJUĆEG DRUŠTVA

(Podaci dani u Upitniku poslovna su tajna Hanfe)

Upitnik ispunjava i potpisuje osobno kandidat za člana uprave odnosno nadzornog odbora mirovinskog osiguravajućeg društva. Upitnik mora biti u cijelosti popunjen i ispisan elektronički, uredno, čitljivo i bez naknadnog prepravljanja.

1. DRUŠTVO:

2. KANDIDAT SE PREDLAŽE IMENOVATI NA FUNKCIJU:

3. OPĆI PODACI O KANDIDATU:

Ime i prezime (rođeno prezime):

Ime i prezime oca i majke:

Datum i mjesto rođenja:

Prebivalište ili boravište:

Državljanstvo:

OIB:

Telefon na radnom mjestu:

Telefaks na radnom mjestu:

Elektronička adresa:

4. OBRAZOVANJE (kronološki popis svih stupnjeva obrazovanja s godinom završetka, trajanjem i stečenim akademskim zvanjem)

5. RAZINA ZNANJA HRVATSKOG JEZIKA (samo za strane državljane)

6. RADNO ISKUSTVO (kronološki popis svih dosadašnjih poslodavaca i radnih mjesta, odnosno funkcija koje obavljate ili ste obavljali izvan radnog mjesta s naznakom razdoblja u kojima su obavljane pojedine funkcije)

7. DOSADAŠNJI PROFESIONALNI RAD I INTEGRITET (navedite jeste li ikad bili otpušteni s posla ili smijenjeni s rukovodeće ili slične pozicije ili Vam je povučeno ovlaštenje za zastupanje kao i razloge koji su doveli do toga).

8. FINANCIJSKO STANJE (opišite svoje financijsko stanje uključujući i informaciju o svojoj imovini, prihodima i financijskim obvezama, nalazite li se na popisu neurednih dužnika i je li nad Vašom imovinom pokrenut ovršni ili stečajni postupak ili postupak stečaja potrošača)

9. FINANCIJSKI I POSLOVNI REZULTATI (navedite informaciju o financijskim i poslovnim rezultatima trgovačkih društava u kojima ste ili ste bili značajni dioničar ili u kojima imate ili ste imali značajne poslovne udjele odnosno u kojima ste obavljali funkciju člana uprave ili neku drugu rukovodeću funkciju, uključujući i informaciju o tome je li nadležno tijelo utvrdilo da je to društvo počinilo veću nepravilnost u poslovanju ili težu povredu zakona, je li nad tim društvom provedena predstečajna nagodba, pokrenut postupak izvanredne uprave, otvoren stečajni postupak, donesena odluka o prisilnoj likvidaciji, je li mu oduzeto odobrenje za rad ili mu je izrečena mjera za poboljšanje stanja i otklanjanja nezakonitosti i nepravilnosti u poslovanju)

10. PROCJENA PRIMJERENOSTI OD STRANE DRUGOGA NADLEŽNOG TIJELA (navedite je li procjenu Vaše primjerenosti već provelo neko drugo nadležno tijelo, uključujući podatke o tom tijelu i dokaze o rezultatima procjene)

11. POSLOVNI I OSTALI ODNOSI S DRUŠTVOM (navedite sve informacije o svim financijskim (npr. krediti ili zajmovi, dionice, poslovni udjeli i sl.) i nefinancijskim interesima ili profesionalnim, poslovnim ili osobnim odnosima Vas i s Vama povezanih osoba i Društva (uključujući i matično društvo i društvo kći Društva) i njezinih članova uprave i nadzornog odbora i nositelja ključnih funkcija, postoji li sukob interesa u odnosu na Društvo (uključujući i matično društvo i društvo kći Društva), je li Vas na funkciju člana nadzornog odbora predložio značajan dioničar, koje su Vaše postojeće financijske obveze prema Društvu, njezinu matičnom društvu i društvima kćerima i navedite odnose s politički izloženim osobama).

12. Navedite sve druge činjenice i okolnosti za koje smatrate da bi mogle biti važne za ocjenu Vaše primjerenosti za obavljanje funkcije člana uprave ili člana nadzornog odbora Društva.

Izjavljujem da su svi odgovori istiniti i potpuni u granicama mojih saznanja te da nisam zatajio/la nikakvu informaciju koja bi mogla utjecati na odluku Hrvatske agencije za nadzor financijskih usluga te u potpunosti jamčim pod kaznenom i materijalnom odgovornošću za potpunost, istinitost i točnost danih odgovora.

Obvezujem se da ću Hrvatsku agenciju za nadzor financijskih usluga neodložno izvijestiti o svim promjenama koje bi mogle značajno utjecati na izdavanje suglasnosti za imenovanje ili bi mogle značajno utjecati na davanje odobrenja odnosno procjenu stručnosti i primjerenosti, odnosno o prestanku uvjeta za obavljanje te funkcije prema odredbama Zakona o mirovinskim osiguravajućim društvima.

Izjavljujem da sam upoznat/a s činjenicom da navođenjem neistinitih podataka činim kazneno djelo.

(Potpis na ovom Upitniku mora biti ovjeren od javnog bilježnika i ne smije biti stariji od mjesec dana od dana podnošenja zahtjeva odnosno dostave obavijesti kada je primjenjivo!)

Mjesto i datum Potpis kandidata